સનીએ ‘સ્પ્લિટ્સવિલા’ શો કર્યો, જેના દ્વારા તેને અહીં ઓળખ મળી. ત્યારબાદ ‘જિસ્મ’, ‘રાગિણી એમએમએસ’, ‘એક પહેલી લીલા’ જેવી ફિલ્મોમાં લીડ અભિનેત્રી તરીકે કામ કરવાનો મોકો મળ્યો. આગળ પણ હજુ તેની પાસે ઘણું કામ છે. થોડા સમય પહેલાં સની લિયોને તેની એક એપ લોન્ચ કરી. તે કહે છે કે આ એપ પાછળ એક જ કારણ હતું કે હું ઇન્ટરનેટ પર સર્ચ કરાતી વ્યક્તિઓમાં અવલ છું. મારા ફેન ફોલોઇંગ હું વિચારી પણ ન શકું એટલા છે. ઇન્સ્ટાગ્રામ, ફેસબુક, ટ્વિટર અને સ્નેપચેટ જેવાં તમામ માધ્યમમાં મારા ફેન મારી સાથે જોડાયેલા છે, પરંતુ હું એકસાથે કરોડો ફેન્સ સાથે જોડાઇ ન શકું, જોકે આ એપ દ્વારા હવે તે વાત શક્ય બનશે. હવે હું મારા ફેન્સ અંગે જાણી શકીશ. તેમની સાથે મારું ડાયરેક્ટ કનેક્શન હશે. હવે હું આખી દુનિયા સાથે જોડાઇ શકું છું. હવે મારા ફેન્સ સાથે મારું સીધું કોમ્યુનિકેશન થઇ રહ્યું છે. હું મારી ફિલ્મોનું પ્રમોશન પણ મારી એપ દ્વારા કરી શકું છું. •